Γιορτή Φυσικών Επιστημών 2025 στο Ρέθυμνο
2025-05-10 18:00, 2025-05-11 10:00 - 14:00 (Europe/Athens) | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η Γιορτή Φυσικών Επιστημών 2025 με θέμα «Ο ρόλος των Φυσικών Επιστημών στο Περιβάλλον, το Κλίμα και την Οικολογία για ένα βιώσιμο πλανήτη» θα λάβει χώρα το Σαββατοκύριακο 10 και 11 Μαΐου στο Σπίτι του Πολιτισμού καθώς και στο Πειραματικό Δημοτικό, στο κέντρο Science in the City και στη ευρύτερη περιοχή της Πλατείας Μικρασιατών στο κέντρο της Παλιάς Πόλης του Ρεθύμνου.
ΠΡΟΓΡΑΜΜΑ
Σάββατο 10 Μαΐου
17:45 – 18:00 Προσέλευση
18.00 – 18:30 Χαιρετισμοί
18.30 – 19:00 Σπουδάζοντας Φυσικές Επιστήμες
Νέοι και νέες Επιστήμονες , Ερευνητές/τριες των Φ.Ε. απαντούν σε ερωτήματα μαθητών και μαθητριών για τους στόχους, τα όνειρα, τις δυσκολίες και τις επιλογές ενός νέου-νέας που αποφασίζει να ασχοληθεί με τις Φυσικές Επιστήμες. Την συζήτηση συντονίζει ο Κωστής Χαλκιαδάκης – Φυσικός, υπεύθυνος Ε.Κ.Φ.Ε. Ρεθύμνου
19:00 -19:30 Βράβευση Σχολείων και Πανεπιστημιακών Δομών που συμμετέχουν στη γιορτή Φυσικών Επιστημών
19.30 – 21:00 Στρογγυλό Τραπέζι με Θέμα: “Ρύπανση του Περιβάλλοντος και Κλιματική Αλλαγή: Ο ρόλος της Πράσινης Ενέργειας, της ορθολογικής διαχείρισης των Φυσικών Πόρων και της Εκπαίδευσης στις σύγχρονες δημοκρατίες.”
Συμμετέχουν:

Πέτρος Γκίκας, Καθηγητής Περιβαλλοντικής Μηχανικής, Κοσμήτορας Σχολής Χημικών Μηχανικών και Μηχανικών Περιβάλλοντος, Πολυτεχνείο Κρήτης.
Μαριάννα Καλαϊτζιδάκη, Καθηγήτρια Βιολογίας και Περιβαλλοντικής Εκπαίδευσης, Παιδαγωγικό Τμήμα Δημοτικής Εκπαίδευσης, Παιδαγωγική Σχολή, Παν. Κρήτης
Μαρία Κανακίδου, Καθηγήτρια Χημείας Περιβάλλοντος, Τμήμα Χημείας, Σχολή Θετικών και Τεχνολογικών Επιστημών, Παν. Κρήτης.
Δημήτρης Κατσαμπρακάκης, Καθηγητής Ανανεώσιμων Πηγών Ενέργειας και διαχείρισης Ενέργειας, Τμήμα Μηχανολόγων Μηχανικών, Πολυτεχνική Σχολή ΕΛΜΕΠΑ.
Στέργιος Πυρίντσος, Καθηγητής Συστηματικής Βοτανικής και Οικολογίας Φυτών, Τμήμα Βιολογίας, Σχολή Θετικών και Τεχνολογικών Επιστημών, Επιστημονικός Υπεύθυνος Βοτανικού Κήπου, Παν. Κρήτης.

Τη συζήτηση συντονίζει ο Νεκτάριος Παπαδογιάννης, Αντιδήμαρχος Παιδείας, Νέας Γενιάς και Δια Βίου Μάθησης Δήμου Ρεθύμνης, Καθηγητής Φυσικής στο ΕΛΜΕΠΑ, τ. Αντιπρύτανης.
Κυριακή 11 Μάϊου
10.00 – 14.00 Παρουσίαση εργασιών – εργαστηρίων – δραστηριοτήτων Φ.Ε μαθητών και φοιτητών στα παρακάτω σημεία της Πόλης:

Στο Σπίτι του Πολιτισμού: Σχολεία Δευτεροβάθμιας Εκπαίδευσης, Ινστιτούτο Φυσικής Πλάσματος και Λέιζερ
Στο 1ο Δ.Σ – Πλατεία Μικρασιατών : Σχολεία Πρωτοβάθμιας Εκπαίδευσης
Στην Αγία Βαρβάρα – Science in the City : Παιδαγωγικό Τμήμα Δημ. Εκπαίδευσης.

«Γιορτή της Μητέρας» στο Πάρκο του 7ου Δημοτικού Σχολείου
2025-05-10 18:00 - 22:00, 2025-05-11 11:00 - 20:00 | 7ο Δημοτικό Σχολείο Ρεθύμνου, Αποστολάκη 6, Ρέθυμνο, Ρεθύμνου, 74100, Ελλάδα
Το 7ο Δημοτικό Σχολείο Ρεθύμνου και το 8ο Νηπιαγωγείο, με τη στήριξη της Περιφέρειας Κρήτης και του Δήμου Ρεθύμνου, ετοιμάζουν ένα διήμερο γεμάτο μουσική, χορό, δημιουργικά εργαστήρια και παιδικά χαμόγελα!
Από παραστάσεις και τραγούδια μέχρι αργεντίνικο τάγκο, fireshow και συναυλίες, μικροί και μεγάλοι ενώνουν δυνάμεις για να τιμήσουν τη μητέρα με αγάπη και φαντασία.
Παράλληλες δράσεις, face painting, bazaar, κατασκευές και πολλά ακόμα περιμένουν όλη την οικογένεια σε μια γιορτή που δεν πρέπει να χάσετε!
Σάββατο 10 & Κυριακή 11 Μαΐου 2025
7ο Δημοτικό Σχολείο Ρεθύμνου

Εξόρμηση στα Κατωμέρια με το Σχολικό Μουσείο Ρεθύμνου
2025-05-11 09:30 - 16:00 | Μονή Αρσανίου, Rethymno, Ρεθύμνου, 741 50, Greece
Εξόρμηση γνωριμίας με τα χωριά Παγκαλοχώρι, Αστέρι, Χαμαλεύρι και Σταυρωμένος διοργανώνει το Σχολικό Μουσείο του Δήμου Ρεθύμνης. Είναι η τρίτη κατά σειρά εκδρομή του σε χωριά του τέως Δήμου Αρκαδίου, ο οποίος και είχε επωμιστεί την ίδρυση του το έτος 1999.

Το πρόγραμμα περιλαμβάνει ξενάγηση στη Μονή Αρσανίου, σημαντικό θρησκευτικό και εκπαιδευτικό κέντρο κατά τον 19ο αιώνα, από τον ηγούμενο Εφραίμ Μανουσάκη. Η επόμενη στάση θα γίνει στο παλιό διδακτήριο του Παγκαλοχωριού, σήμερα Ενημερωτικό Κέντρο του Συλλόγου Προστασίας της Θαλάσσιας Χελώνας, και στον γειτονικό ναό των Εισοδίων της Θεοτόκου, χαρακτηριστικό θρησκευτικό κτίσμα μεταξύ του Χάτι Χουμαγιούν του 1856 και της επανάστασης του 1866.
Θα ακολουθήσει στάση στον ναό της Ινδικής Κοινότητας των Σιχ, που πρόσφατα πανηγύριζε, όπου θα ξεναγήσει εκπρόσωπός τους. Σειρά θα πάρει στη συνέχεια η λαογραφική συλλογή του «Σπιτιού του Πολιού» στο χωριό Αστέρι, στην οποία θα ξεναγήσει ο Μανόλης Πολιουδάκης. Θα ακολουθήσει ο φρυκτωριακός Πύργος στο Χαμαλεύρι, κρίκος στην αλυσίδα ακτοφρουράς της Κρήτης επί Βενετοκρατίας. Στο παλιό Σχολείο-έδρα σήμερα της τοπικής κοινότητας, γύρω στις 12.00 το μεσημέρι θα πραγματοποιηθεί από τη νηπιαγωγό Γιούλη Ζαχαριουδάκη αναλυτική προβολή, με όσα σημεία θα γνωρίσουν οι εκδρομείς αλλά και με εκείνα που δε θα έχουν την ευκαιρία να επισκεφθούν. Παραδίπλα, στην έδρα του Πολιτιστικού Συλλόγου Σταυρωμένου θα γίνει ενημέρωση για τις πλούσιες δραστηριότητές του, θεατρική ομάδα, χορωδία, ομάδα βιβλίου, καρναβαλική και χορευτική ομάδα κ.ά.

Θα ακολουθήσει επίσκεψη στον αρχαιολογικό χώρο στην περιοχή Μανουσές, όπου έχουν ανασκαφεί δύο όμοροι χώροι ρωμαϊκών χρόνων, στον έναν από τους οποίους σώζεται πλήρης εγκατάσταση ελαιοτριβείου, ενώ στον άλλο κεραμικός κλίβανος. Γύρω στις 2.00 το μεσημέρι οι συμμετέχοντες θα μεταβούν για στάση ενημέρωσης και δεξίωσης στον Πολυχώρο Σταυρωμένου. Εκεί θα μάθουν για τα σχολικά συγκροτήματα που λειτουργούν στην περιοχή (Νηπιαγωγείο, Δημοτικό, Γυμνάσιο και Λύκειο) και για τις δραστηριότητες του Σχολικού Μουσείου. Η επόμενη στάση ξενάγησης θα πραγματοποιηθεί στο Μνημείο Ελλήνων και Αυστραλών Πολεμιστών Μάχης της Κρήτης, από τον απόστρατο ταξίαρχο Δημήτρη Σερλή στην περιοχή των ρωμαϊκών λουτρών στα Τσικουριανά, στο εκεί λατομείο και στον σπηλαιώδη ναό της Ζωοδόχου Πηγής. Στάση ξενάγησης θα γίνει και στο Μνημείο Ελλήνων και Αυστραλών Πεσόντων, ενώ για το τελείωμα προβλέπεται περίπατος στην ακτή-ανοικτό αρχαιολογικό πάρκο της περιοχής του Σταυρωμένου.
Η εξόρμηση θα πραγματοποιηθεί την προσεχή Κυριακή 11 Μαΐου, με σημείο εκκίνησης τη Μονή Αρσανίου στις 9.30 το πρωί και κατάληξη στην παραλία του Σταυρωμένου γύρω στις 4.00 το απόγευμα.
Η συμμετοχή είναι ελεύθερη, για ενήλικες και παιδιά σε οικογένειες. Οι μετακινήσεις θα γίνουν με ιδιωτικά αυτοκίνητα.
Η όλη διοργάνωση υποστηρίζεται από τις τοπικές κοινότητες Παγκαλοχωρίου και Χαμαλευρίου, με τους προέδρους τους Μάρκο Δρυγιαννάκη και Δημήτρη Σερλή, και από τον Πολιτιστικό Σύλλογο Σταυρωμένου και την Πρόεδρό του Ευαγγελία Τσιομπίκα. Στους συμμετέχοντες θα προσφερθεί για τη βιβλιοθήκη τους στο τέλος της εξόρμησης σχετικός φάκελος-βιβλίο, προσφορά του Μουσείου. Υπεύθυνοι εκ μέρους του είναι το μέλος του Εφορευτικού Συμβουλίου Γιούλη Ζαχαριουδάκη, ο επιμελητής του Χάρης Στρατιδάκης και ο υπεύθυνος εκπαιδευτικών προγραμμάτων Γιώργος Κανακάκης.
Το Εφορευτικό Συμβούλιο του Σχολικού Μουσείου Δήμου Ρεθύμνης

«Το Σύστημα της Οικογένειας»: 11η Συνάντηση της Σχολής Γονέων Ρεθύμνου
2025-05-14 18:30 | Αίθουσα Ι.Ν. Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, 74100, Ελλάδα
Την Τετάρτη 14/5/2025, και ώρα 6:30 μ.μ. στην αίθουσα εκδηλώσεων του Ιερού Ναού Αγίων Τεσσάρων Μαρτύρων, πόλεως Ρεθύμνης θα πραγματοποιηθεί η 11η Συνάντηση της Σχολής Γονέων Ρεθύμνου με θέμα: «ΤΟ ΣΥΣΤΗΜΑ ΤΗΣ ΟΙΚΟΓΕΝΕΙΑΣ ΕΝΩΠΙΟΝ ΤΩΝ ΣΥΓΧΡΟΝΩΝ ΚΟΙΝΩΝΙΚΩΝ ΠΡΟΚΛΗΣΕΩΝ».
Ομιλητής: Κωνσταντίνος Κωτσιόπουλος, Καθηγητής Κοινωνιολογίας του Χριστιανισμού στο Τμήμα Κοινωνικής Θεολογίας και Χριστιανικού Πολιτισμού, Α.Π.Θ.

Εγκαίνια της έκθεσης με θέμα «Πολιτική και Κοινωνία στην Κρητική Πολιτεία 1898-1913»
2025-05-14 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η έκθεση «Πολιτική και Κοινωνία στην Κρητική Πολιτεία 1898-1913», η οποία παρουσιάζεται ήδη έχει στο κοινό του Ρεθύμνου, εγκαινιάζεται την Τετάρτη 14 Μαΐου 2025 στις 20:00 στο Σπίτι του Πολιτισμού.
Την έκθεση επιμελήθηκαν το Ίδρυμα της Βουλής των Ελλήνων για τον Κοινοβουλευτισμό και τη Δημοκρατία και το Εθνικό Ίδρυμα Ερευνών & Μελετών «Ελευθέριος Κ. Βενιζέλος» και έχει ήδη παρουσιαστεί στην Αθήνα, τα Χανιά και το Ηράκλειο.
Στο Ρέθυμνο συνδιοργανώνεται με τον Δήμο Ρεθύμνου και το Ιστορικό και Λαογραφικό Μουσείο Ρεθύμνου.
Η έκθεση παρακολουθεί, σε συνδυασμό με τα μεγάλα πολιτικά και στρατιωτικά γεγονότα, τη σταδιακή συγκρότηση της νεοσύστατης κρατικής οντότητας, μέσα από τους θεσμούς που δημιουργούνται. Παράλληλα, προβάλλει όψεις της αγροτικής και αστικής ζωή της περιόδου, τις εξελίξεις στην κοινωνία, τα επιτεύγματα στον πολιτισμό και την παιδεία. Ο επισκέπτης, μέσα από τα πρωτότυπα τεκμήρια και τις αναπαραγωγές σπάνιου φωτογραφικού υλικού, μπορεί να αποκτήσει μια ζωντανή αίσθηση του ιστορικού χρόνου και της κοινωνίας της Κρήτης, στο γύρισμα του 19ου προς τον 20ό αιώνα.
Το υλικό της έκθεσης αποτελείται από πρωτότυπα τεκμήρια και αναπαραγωγές σπάνιου φωτογραφικού υλικού. Προέρχεται από τα αρχεία του Εθνικού Ιδρύματος «Ελευθέριος Κ. Βενιζέλος», από τη Συλλογή της Ισμήνης Κριάρη, τα φωτογραφικά αρχεία του Μουσείου Μπενάκη, το Μορφωτικό Ίδρυμα Εθνικής Τραπέζης/Ελληνικό Λογοτεχνικό και Ιστορικό Αρχείο, τη Συλλογή Έργων Τέχνης της Alpha Bank, το Ιστορικό και Λαογραφικό Μουσείο Ρεθύμνου και τη Βιβλιοθήκη της Βουλής των Ελλήνων.
Σπίτι του Πολιτισμού – Δήμος Ρεθύμνου
Διάρκεια έκθεσης: 14/4/2025 – 27/05/2025
Δευτέρα – Παρασκευή: 09:00 – 14:00 & 19:00 – 21:00
Είσοδος ελεύθερη

«Οικογένεια & Άνοια – Έξοδος από την άγνοια»: Ημερίδα από την Κοινωνική Υπηρεσία και το Κ.Η.Φ.Η. Δήμου Ρεθύμνης
2025-05-15 18:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το Κέντρο Ημερήσιας Φροντίδας Ηλικιωμένων Ρεθύμνου (Κ.Η.Φ.Η) και η αρμόδια Αντιδήμαρχος Κοινωνικής Πολιτικής, Δρ Άννα Ελευθεριάδου-Γκίκα, στα πλαίσια της Παγκόσμιας Ημέρας Οικογένειας διοργανώνουν ημερίδα με θέμα: «Οικογένεια & Άνοια – Έξοδος από την άγνοια» που θα πραγματοποιηθεί την Πέμπτη 15 Μαΐου 2025 και ώρα 18:30, στο Σπίτι του Πολιτισμού στο Ρέθυμνο.
Η Αντιδήμαρχος Κοινωνικής Πολιτικής και το Κ.Η.Φ.Η. Ρεθύμνου (Κέντρο Ημερήσιας Φροντίδας Ηλικιωμένων) αναγνωρίζουν τη σοβαρότητα και τις προκλήσεις που φέρει η άνοια τόσο για τα ηλικιωμένα άτομα όσο και για τις οικογένειές τους. Μέσα από στοχευμένες δράσεις ενημέρωσης και υποστήριξης, συμβάλλουν ενεργά στην ευαισθητοποίηση της τοπικής κοινωνίας, την ενδυνάμωση των φροντιστών και τη βελτίωση της ποιότητας ζωής των συμπολιτών μας που ζουν με άνοια.
Η εκδήλωση είναι ανοιχτή στο κοινό και απευθύνεται σε οικογένειες, επαγγελματίες υγείας, φροντιστές και κάθε ενδιαφερόμενο πολίτη. Περιλαμβάνει ομιλίες ειδικών, ανταλλαγή εμπειριών και δυνατότητα διαλόγου με το κοινό.
Οι συμμετέχοντες ομιλητές που υποστηρίζουν την ημερίδα με τις γνώσεις και την εμπειρία τους:

Καλαϊτζάκη Αργυρώ – Αν. Καθηγήτρια Κλινικής Ψυχολογίας ΕΛΜΕΠΑ.
Ζαχείλα Αικατερίνη – Ψυχολόγος Msc
Γκογεράκης Φώτιος – Νευρολόγος και Eπιμελητής Β’ Γενικό Νοσοκομείο Ρεθύμνου
Παπαστεφανάκης Εμμανουήλ –Διδάκτωρ ψυχολογίας, διδάσκων Πανεπιστήμιο Κρήτης.
Βασιλάκης Βασίλειος – Αν. Προϊστάμενος Τμήμα Τρίτης Ηλικίας Δήμου Ρεθύμνης
Τζωρτζάκης Παύλος-Φυσικοθεραπευτής Master of Science in Bioethics, ΚΑΠΗ Δήμου Ρεθύμνης
Καπελλάκη Αναστασία – Ψυχολόγος Εταιρεία Alzheimer Ηρακλείου
Παπαδόπουλος Βασίλειος – Φροντιστής
Λαγκαδά Άννα Μαρία – Κοινωνική λειτουργός Κέντρο Ψυχικής Υγείας Ρεθύμνου & Τσιχλάκη Ιωάννα – Νοσηλεύτρια Κέντρο Ψυχικής Υγείας Ρεθύμνου

Με την πρωτοβουλία αυτή, η Αντιδήμαρχος Κοινωνικής Πολιτικής Δρ Άννα Ελευθεριάδου-Γκίκα και το Κ.Η.Φ.Η. Ρεθύμνου ενισχύουν τη συνεχή προσπάθεια για ενημέρωση, αποστιγματοποίηση και στήριξη των οικογενειών που δοκιμάζονται από τις επιπτώσεις της άνοιας.

Τελετή απονομής του Βραβείου Εξαίρετης Πανεπιστημιακής Διδασκαλίας «ΣΤΕΛΙΟΣ ΠΗΧΩΡΙΔΗΣ» στην Αικατερίνη Κόπακα
2025-05-15 18:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Η τελετή απονομής του Βραβείου Εξαίρετης Πανεπιστημιακής Διδασκαλίας «ΣΤΕΛΙΟΣ ΠΗΧΩΡΙΔΗΣ» 2023 – 2024 στην Αικατερίνη Κόπακα, Οµότιµη καθηγήτρια του Τµήµατος Ιστορίας & Αρχαιολογίας του Πανεπιστηµίου Κρήτης θα πραγματοποιηθεί την Πέμπτη 15 Μαΐου 2025 και ώρα 18:30 στο φοιτητικό κέντρο ΞΕΝΙΑ στο Ρέθυμνο.
Πρόγραμμα:
Χαιρετισμοί
Γεώργιος Μ. Κοντάκης, Πρύτανης του Πανεπιστηµίου Κρήτης
Αγγέλα Καστρινάκη, Κοσµήτορας της Φιλοσοφικής Σχολής
Ελευθερία Ζέη, Πρόεδρος του Τµήµατος Ιστορίας & Αρχαιολογίας
Ο Στέλιος Πηχωρίδης και το Βραβείο Πηχωρίδη
Σουζάνα Παπαδοπούλου, οµότιµη καθηγήτρια Τµήµατος Μαθηµατικών & Εφαρµοσµένων Μαθηµατικών
Διαµορφώνοντας την πρόταση για αυτή τη βράβευση
Ευθύµης Θέου και Ελένη Χρειαζοµένου, υποψήφιοι διδάκτορες Προϊστορικής Αρχαιολογίας
Παρουσίαση της τιµώµενης
Γιάννης Χαµηλάκης, καθηγητής Αρχαιολογίας στην Έδρα Joukowsky Family και καθηγητής Νεοελληνικών σπουδών στο Πανεπιστήµιο Μπράουν
Απονοµή του Βραβείου Εξαίρετης Πανεπιστηµιακής Διδασκαλίας «ΣΤΕΛΙΟΣ ΠΗΧΩΡΙΔΗΣ» στην τιµώµενη από τον Πρύτανη του Πανεπιστηµίου Κρήτης Γεώργιο Μ. Κοντάκη
Οµιλία της τιµώµενης
Διδάσκοντας «Προϊστορική Αρχαιολογία» στο Πανεπιστήµιο Κρήτης
Λήξη Τελετής – Δεξίωση
* Την εκδήλωση συντονίζει η Ελένη Περάκι, υποψήφια διδάκτορας Προϊστορικής
Αρχαιολογίας

«Ιστορίες Από Τη Θάλασσα»: Μουσικά Παραμύθια στο «Τζεπέτο»
2025-05-18 11:30 | Συνεταιρισμός Τζεπέτο, Κατεχάκη, Ρέθυμνο, Ρεθύμνου, 74100, Ελλάδα
Τα Μουσικά Παραμύθια σας προσκαλούν να μαγευτείτε από τις «Ιστορίες Από Τη Θάλασσα» στο Τζεπέτο την Κυριακή 18 Μάη, στις 11.30.
Άνω των 3 χρονών.
Μουσική Αφήγηση: Δύο ιστορίες με φόντο τη θάλασσα, το μυστήρια πλάσματα της και τις μουσικές που μας ταξιδεύουν σε νησιά της χώρας μας.
Ύστερα θα γνωρίσουμε τα διάφορα όργανα που ακούστηκαν στην αφήγηση, αλλά και θα τα δοκιμάσουμε, τραγουδώντας και παίζοντας τραγούδια της παράστασης. Μικροί και μεγάλοι!
Θεατρικό Παιχνίδι : Δραματοποίηση της ιστορίας με το δελφίνι.
Ένα ταξίδι στη φουρτουνιασμένη θάλασσα και στον βυθό της με τον άνεμο να φυσομανάει.
Με ένα τεράστιο πανί γινόμαστε όλοι δελφίνια και γοργόνες, ψαράδες και ναυαγοί.
ΑΦΗΓΗΣΗ-ΜΟΥΣΙΚΗ-ΕΜΨΥΧΩΣΗ: Άλκης Πασχαλίδης
Διάρκεια: 1 ώρα κ 30 λεπτά
Στις 11.30 στον τεχνοχώρο Τζεπέτο (Πεζόδρομος Φορτέτζας)
28310 25527 – Ρέθυμνο

Εκδήλωση μνήμης για τον Αλέξη Πολίτη
2025-05-19 20:00 | Πανεπιστήμιο Κρήτης Ρέθυμνο, Πανεπιστήμιο Κρήτης, Ρέθυμνο, Ρεθύμνου, 74100, Greece
Τη Δευτέρα 19 Μαΐου 2025, στις 8 το βράδυ, θα πραγματοποιηθεί εκδήλωση μνήμης για τον Αλέξη Πολίτη, που άφησε την τελευταία του πνοή στο Ρέθυμνο τον περασμένο Απρίλιο.
Στην εκδήλωση θα μιλήσουν συνάδελφοι, συνεργάτες και μαθητές του. Θα απαγγελθούν παραλογές από το τελευταίο του βιβλίο, με συνοδεία κιθάρας, και ποιήματα που γράφτηκαν για τον ίδιο.
Την εκδήλωση θα χαιρετήσουν ο Πρύτανης του Πανεπιστημίου Κρήτης Καθηγητής Γιώργος Κοντάκης, η Αντιπεριφερειάρχης Ρεθύμνης Μαίρη Λιονή και ο Δήμαρχος Ρεθύμνης Γιώργης Μαρινάκης.
Το πρόγραμμα:
Χαιρετισμοί

Πρύτανης του Πανεπιστημίου Κρήτης, Καθηγητής Γιώργος Κοντάκης
Αντιπεριφερειάρχης Ρεθύμνης, Μαίρη Λιονή
Δήμαρχος Ρεθύμνης, Γιώργης Μαρινάκης

Ομιλίες

Δημήτρης Πολυχρονάκης, Καθηγητής Νεοελληνικής Φιλολογίας, Πανεπιστήμιο Κρήτης, Ο Αλέξης Πολίτης και ο μακρύς 19ος αιώνας

Ο γυρισμός του ξενιτεμένου (απαγγελία Αγγέλα Γιώτη – κιθάρα Μάνος Πανταζώνης)

Γιάννης Δημητρακάκης, Αναπληρωτής Καθηγητής Νεοελληνικής Φιλολογίας Πανεπιστήμιο Κρήτης, Ο Αλέξης Πολίτης αναγνώστης της ποίησης

Του νεκρού αδερφού (απαγγελία Μιχάλης Βιρβιδάκης)

Μαριλίζα Μητσού, Ομότιμη Διευθύντρια Σπουδών της École des Hautes Études en
Sciences Sociales, Παρίσι, Ο Αλέξης Πολίτης και η ανακάλυψη του δημοτικού
τραγουδιού

Αλέξη Πολίτη “Καλά περιβάλλοντα” (διαβάζει ο Αλέξανδρος Κατσιγιάννης)
Φλάουτο από την Αγγέλα Καστρινάκη
Σύντομες παρεμβάσεις

Μάρτζη Βενιέρη, Καθηγήτρια Φιλοσοφίας
Παρασκευάς Ματάλας, Επίκουρος Καθηγητής Σύγχρονης Ιστορίας
Βαγγέλης Καραδήμας, Καθηγητής Ψυχολογίας
Ελένη Κωβαίου, Διευθύντρια Βιβλιοθήκης
Μιχάλης Τζεκάκης, πρώην Διευθυντής Βιβλιοθήκης
Δημήτρης Περοδασκαλάκης, Μέλος Ε.ΔΙ.Π. Κλασικής Φιλολογίας
Κώστας Αγγελόπουλος, Φοιτητής Φιλολογίας

Το δοκίμιν της αγάπης & Δούλος και κυρά (απαγγελία Αγγέλα Γιώτη – κιθάρα Μάνος Πανταζώνης)
Μπουφές

Ημερίδα με θέμα «Αντιμετωπίζοντας τις προκλήσεις στον κυβερνοχώρο… για μικρούς και μεγάλους» από το Κέντρο Πρόληψης Ρεθύμνου
2025-05-23 10:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ημερίδα με θέμα «Αντιμετωπίζοντας τις προκλήσεις στον κυβερνοχώρο… για μικρούς και μεγάλους», διοργανώνει το Κέντρο Πρόληψης της Περιφερειακής Ενότητας Ρεθύμνου σε συνεργασία με το Δήμο Ρεθύμνης, την Ιερά Μητρόπολη Ρεθύμνου και Αυλοποτάμου, τις Διευθύνσεις Πρωτοβάθμιας και Δευτεροβάθμιας Εκπαίδευσης Ρεθύμνου και τη Διεύθυνση Αστυνομίας Ρεθύμνου, υπό την αιγίδα της Περιφέρειας Κρήτης και την υποστήριξη της ΣΕΠΕ.
Η ημερίδα θα πραγματοποιηθεί την Παρασκευή 23 Μαΐου, στις 10:00 π.μ. στο Σπίτι του Πολιτισμού.
Η είσοδος θα είναι ελεύθερη.

17ο Αντιρατσιστικό Φεστιβάλ της πόλης του Ρεθύμνου
2025-05-23 18:00 - 23:00, 2025-05-24 16:45 - 23:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
17o ΑΝΤΙΡΑΤΣΙΣΤΙΚΟ ΦΕΣΤΙΒΑΛ ΡΕΘΥΜΝΟΥ
23-24 ΜΑΗ 2025, ΠΛΑΤΕΙΑ ΜΙΚΡΑΣΙΑΤΩΝ
Θέλουμε κι άλλες γιορτές, μην μας ενώνει μόνο ο θάνατος.
[Λεξ, F.K.A., Νοέμβρης 2024]
Την Παρασκευή και το Σάββατο 23 και 24 Μαΐου 2025 θα διεξαχθεί στο Ρέθυμνο, στην πλατεία Μικρασιατών το 17ο Αντιρατσιστικό Φεστιβάλ της πόλης.
Το Ρέθυμνο, αν και ιστορικά πολυπολιτισμικό, περιορίζει τον κοσμοπολιτισμό του στην ονοματοδοσία δρόμων και στην τουριστική εκμετάλλευση, θυσιάζοντας τις γειτονιές του στον βωμό του «εξευγενισμού», της εμπορευματοποίησης των δημόσιων αγαθών και της απομάκρυνσης των κοινωνικών ομάδων που θεωρούνται ότι δε συνάδουν με αυτήν τη βιτρίνα, στην οποία οι άνθρωποι έχουν πρόσβαση μόνο για να εργαστούν ή να καταναλώσουν. Ως αποτέλεσμα, μεταβάλλεται ο δημόσιος χώρος, δημιουργώντας μια πλασματική εικόνα ευημερίας που απέχει πολύ από την πραγματικότητα που βιώνουμε.
Όμως, η συρρίκνωση του δημόσιου χώρου και ο ορατός κίνδυνος της αποστείρωσης του Ρεθύμνου είναι μόνο μια ψηφίδα του μωσαϊκού της βαρβαρότητας που αντιμετωπίζουμε σε όλες τις πτυχές της κοινωνικής ζωής και αντανακλά τα όρια του κρατικού – καπιταλιστικού συστήματος, που επιφυλάσσει για το κοινωνικό σύνολο μόνο πόλεμο, φασισμό, ξεριζωμό, εκμετάλλευση, βία και θάνατο. Η άγρια και ολομέτωπη επίθεση που βιώνουν σήμερα οι κοινωνίες στο σύνολό τους κλιμακώνεται. Πηγάζει από την ίδια τη φύση του καταπιεστικού εξουσιαστικού συστήματος, υπογραμμίζοντας διαρκώς τις αντιφάσεις του, που εγγενώς δεν μπορούν να παραγάγουν καμία προοπτική, ελπίδα ή κοινωνική συνεκτικότητα. Η συνθήκη αυτή αποκρυσταλλώνεται εγχώρια στις κρατικές δολοφονίες, είτε αυτές συμβαίνουν στις ράγες, τα σύνορα, τα νοσοκομεία ή τα αστυνομικά τμήματα, στην εξαθλίωση του κόσμου της εργασίας, ενώ κορυφώνεται στη γενοκτονία του παλαιστινιακού λαού που διαπράττει το κράτος του Ισραήλ και οι σύμμαχοί του, αλλά και στο πολεμικό σφαγείο στην Ουκρανία.
Άλλωστε, η αναβάθμιση της καταπίεσης είναι απαραίτητη για τη διασφάλιση της συσσώρευσης του πλούτου στην κατοχή των παγκόσμιων οικονομικών ελίτ, είτε αυτό σημαίνει τη μείωση όλων των κοινωνικών παροχών και την ταυτόχρονη υποστήριξη ενός εθνικιστικού-μιλιταριστικού αφηγήματος που προϋποθέτει την προτεραιότητα στην ενίσχυση του στρατιωτικού εξοπλισμού και της πολεμικής προετοιμασίας, είτε αντανακλά την ανάγκη διευκόλυνσης της επαναδιαπραγμάτευσης των γεωπολιτικών συσχετισμών.
Παράλληλα, η επικράτηση της ακροδεξιάς σε παγκόσμιο επίπεδο, ως μια ακόμη έκφανση του συστήματος, λειτουργεί ως άλλοθι του κράτους, άλλοτε εφαρμόζοντας υπό έναν «αντισυστημικό» μανδύα τη βία της πολιτικής του εις βάρος των καταπιεσμένων και απαλλάσσοντάς το από τη βρώμικη δουλειά και άλλοτε δηλώνοντας απερίφραστα τη στρατηγική του κεφαλαίου, υψώνοντας απροκάλυπτα τα χέρια σε ναζιστικούς χαιρετισμούς στις Ροτόντες της Ουάσινγκτον. Αυτή η δημιουργία της συνθήκης της εξαίρεσης και του διαχωρισμού μεταξύ ισχυρών και ανίσχυρων και ζωών που αξίζουν ή όχι να βιωθούν είναι και αυτή που γεννά τελικά τις συνθήκες ύπαρξης του πολέμου: Είτε ως απειλή ενός γενικευμένου πολέμου με οικουμενικούς όρους, που πλανάται πάνω απ’ τα κεφάλια των καταπιεσμένων, είτε ως πραγματικότητα, που λαμβάνει χώρα στα περιθώρια αυτού του κόσμου, εξαντλώντας τα όρια της βαρβαρότητας στα συντρίμμια της Γάζας και του Λίβανου.
Ο ίδιος κρατικός και παρακρατικός φασισμός που δολοφόνησε τον Παύλο Φύσσα, τον Κώστα Μανιουδάκη, τον Βασίλη Μάγγο, τον Ζακ Κωστόπουλο/Zackie Oh, τον Σαχζάτ Λουκμάν, τον Φραγκούλη, τον Σαμπάνη, τον Μοχάμεντ Καμράν Ασίκ και συνεχίζει να δολοφονεί, είναι υπεύθυνος για τα ρατσιστικά εγκλήματα που διαπράττονται στη Μεσόγειο, με κορυφαίο ντροπιαστικό παράδειγμα το ναυάγιο της Πύλου και το καθεστώς των pushback, των δολοφονιών και των βασανιστηρίων. Είναι αυτός από τον οποίο εκπορεύεται, αναπαράγεται και συντηρείται η πατριαρχία και η έμφυλη βία, είτε αυτή αποκρυσταλλώνεται στην επίσημη ρητορική των κυβερνώντων είτε συμβαίνει πίσω από τις κλειστές πόρτες.
Αναγνωρίζουμε αυτήν την κρατική πολιτική ανεξάρτητα από την εκάστοτε διαχείριση της εξουσίας, καθώς η απειλή της σύγχρονης δεξιάς και του νέο-φιλελευθερισμού ευνοήθηκε από την ηττοπάθεια και τη διάψευση των ελπίδων που δημιουργήθηκαν στο όνομα μιας δήθεν «αριστερόστροφης εξουσίας». Οι αυταπάτες που οδήγησαν στην απογοήτευση μεγάλης μερίδας της κοινωνίας αποτέλεσαν μόνο ένα πλατύσκαλο στην κατηφόρα που οδηγεί στον σύγχρονο ολοκληρωτισμό.
Η διεκδίκηση του δημόσιου χώρου στην πόλη μας, η αλληλεγγύη, η υπεράσπιση της ανθρώπινης αξιοπρέπειας και η συλλογική δράση είναι πολιτικές πράξεις, καθώς αντιστέκονται στην κρατική πολιτική της εξαθλίωσης, των κοινωνικών ανισοτήτων και του θανάτου. Σ’ αυτό το πλαίσιο, η διοργάνωση του 17ου Αντιρατσιστικού Φεστιβάλ στο Ρέθυμνο, που θα έχει ως κεντρικές θεματικές συζήτησης τον πόλεμο και την ανάδυση της ακροδεξιάς, αποσκοπεί στη δημιουργία ενός πεδίου συνάντησης και ζύμωσης για την ανάδειξη της ανάγκης συγκρότησης των κοινωνικών αντιστάσεων, μέσω της αυτοοργάνωσης, της συλλογικής δράσης και την αλληλεγγύης, που θέτουν ως προτεραιότητα αυτό που ονομάζουμε ανθρώπινη ιδιότητα.
Παρασκευή 23/05 – ΘΕΜΑΤΙΚΗ: ΠΟΛΕΜΟΣ
18:00 Ομιλίες:

Λαμπρινή Θωμά (δημοσιογράφος thePressProject)
Νίκος Κοσματόπουλος (καθηγητής ανθρωπολογίας στη Βηρυτό)
Συνέλευση Αλληλεγγύης στον Παλαιστινιακό Λαό (Ηράκλειο)

21:00 Live μουσική από

LYRIC BOMB
KAYHEAL X THLIVET
ΜΑRIA KOTI & SKIOUROI 5

Σάββατο 24/05 – ΘΕΜΑΤΙΚΗ: ΑΝΟΔΟΣ ΤΗΣ ΑΚΡΟΔΕΞΙΑΣ
16:45 Ιστορικός περίπατος:
«Ξεθάβοντας την Οθωμανική Κληρονομιά: Ιστορίες ενός άλλου Ρεθύμνου» (Έναρξη από το Δημοτικό Κήπο)
18:00 Ομιλίες:

Λουκάς Σταμέλος (OmniaTv)
Νίκος Σερντεδάκις (Καθηγητής Κοινωνιολογίας, Παν. Κρήτης)

21:00 Live με τους YARAMAN (Αντώνης Λεοντιάδης – λύρα, τραγούδι, Κώστας Γάλλιος -λαούτο, τραγούδι)

Παράλληλες δράσεις για παιδιά
Θα υπάρχει υλικό από συλλογικότητες της Κρήτης

Εξουσιαστικές συμπεριφορές δε θα γίνονται αποδεκτές

Ξεθάβοντας την οθωμανική κληρονομιά: Ιστορίες ενός «άλλου» Ρεθύμνου
2025-05-24 17:00 - 19:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Η Αντιφασιστική Ομάδα Εκπαιδευτικών Πρωτοβάθμιας και Δευτεροβάθμιας Εκπαίδευσης σας καλεί σε έναν ιστορικό περίπατο στην παλιά πόλη του Ρεθύμνου για να γνωρίσουμε τη “θαμμένη” οθωμανική κληρονομιά του τόπου μας μέσα από μια περιήγηση σε γειτονιές, σημεία και μνημεία των μουσουλμάνων Κρητικών μέχρι την ανταλλαγή των πληθυσμών του 1923.
Ο ιστορικός περίπατος θα διεξαχθεί το Σάββατο 24 Μαΐου, θα ξεκινήσει από το σιντριβάνι του Δημοτικού Κήπου και θα καταλήξει στην Πλατεία Μικρασιατών. Θα διαρκέσει περίπου 1,5 ώρα. Ώρα συγκέντρωσης από τις 16:45 έως τις 17:00 και έναρξη στις 17:00 ακριβώς.
Υπεύθυνος του ιστορικού περιπάτου θα είναι ο διδάκτωρ Οθωμανικής Ιστορίας και διδάσκων στο Τμήμα Ιστορίας και Αρχαιολογίας του Πανεπιστημίου Κρήτης Πέτρος Καστρινάκης.
Ο ιστορικός περίπατος διοργανώνεται στο πλαίσιο του 17ου Αντιρατσιστικού Φεστιβάλ Ρεθύμνου, το οποίο θα πραγματοποιηθεί στην πλατεία Μικρασιατών στις 23 και 24 Μαΐου. Μετά την περιήγηση θα ακολουθήσουν οι ομιλίες και οι συναυλίες του Φεστιβάλ

Εσπερίδα μνήμης Μάρκου Πολιουδάκη
2025-05-26 18:00 - 21:00 | Theartemis Palace, Μάρκου Πορτάλιου 26, Ρέθυμνο, Ρεθύμνου, 74100, Greece
Εσπερίδα αφιερωμένη στη μνήμη του Μάρκου Πολιουδάκη θα πραγματοποιηθεί τη Δευτέρα 26 Μαΐου 2025 στο συνεδριακό κέντρο του ξενοδοχείου «ΤHEARTEMIS», στα πλαίσια των εκδηλώσεων εορτασμού της 84ης Επετείου της Μάχης της Κρήτης.
Από τις 18:00 έως τις 21:00.
Συμμετέχουν:

Ζαχαρένια Σημανδηράκη, Ειδική Συνεργάτης Αρχείων του Κράτους.
Γιώργος Καλογεράκης, Δρ Πανεπιστημίου Ιωαννίνων και διευθυντής Δημοτικού Σχολείου Καστελλίου.
Νίκος Δερεδάκης, Δάσκαλος – Ιστορικός Ερευνητής-Συγγραφέας.
Μανούσος Κλάδος, Δημοσιογράφος –Πρόεδρος Ι.Λ.Ε.Ρ.
Κωστής Μεργέμογλου, Δημοτικός Σύμβουλος Ρεθύμνου -Λογοτέχνης.
Εύα Λαδιά, σ. Δημοσιογράφος-Ιστορική Ερευνήτρια.

Συντονίζει ο δημοσιογράφος Σταύρος Ρακιντζής.
Οργάνωση: ΜΝΗΜΕΣ ΟΛΟΚΑΥΤΩΜΑΤΩΝ ΚΑΙ ΜΑΡΤΥΡΙΚΩΝ ΧΩΡΙΩΝ Ν. ΡΕΘΥΜΝΟΥ
ΕΙΣΟΔΟΣ ΕΛΕΥΘΕΡΗ.

Εκδήλωση με θέμα «Η μνήμη ως αντίσταση»
2025-05-26 20:00 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Mε πρωτοβουλία του πρώην κοσμήτορα της Σχολής Κοινωνικών Επιστημών του Πανεπιστημίου Κρήτης Σκεύου Παπαϊωάννου θα πραγματοποιηθεί εκδήλωση με θέμα «Η μνήμη ως αντίσταση».
Θα παρουσιαστεί η κατοχή και αντίσταση, μετανάστευση και προσφυγιά, οικονομική κρίση και ελπίδα για έναν άλλο κόσμο ως συγκεκριμένη ουτοπία μέσα από μελοποιημένους στίχους και ποιήματα και οπτικοακουστικό υλικό.
Ελεύθερη είσοδος για όλους.
Δευτέρα 26 Μαΐου 2025 στις 20:00
Κέντρο Βυζαντινών Τεχνών (στην οδό Εθνικής Αντιστάσεως 84, στην παλιά πόλη του Ρεθύμνου)

Ιδέα και παρουσίαση της εκδήλωσης: Σκεύος Παπαϊωάννου. Τα κείμενα των τραγουδιών διαβάζουν συμμετέχουσες και συμμετέχοντες στην εκδήλωση.

Η εκδήλωση πραγματοποιείται σε συνεργασία με το Κέντρο Βυζαντινών Τεχνών και την Κινηματογραφική Λέσχη Ρεθύμνου.
Ο σχεδιασμός του σκίτσου στην αφίσα έγινε από τον Μανώλη Κουνδουράκη.

Η Θεατρική ομάδα Α.Ψ.Ε.Ν.Τ.Η παρουσιάζει θεατρικά κείμενα και ποιήματα με θέμα «ΕΙΡΗΝΗ»
2025-05-26 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η Θεατρική ομάδα Α.Ψ.Ε.Ν.Τ.Η. (Από Ψυχής Εθελοντής Νέος Τώρα Ηθοποιός) του Οικογενειών και φίλων για την Ψυχική Υγεία (Σ.Ο.Φ.Ψ.Υ.) Ν. Ρεθύμνου, κλείνοντας τον φετινό κύκλο συναντήσεών της παρουσιάζει θεατρικά κείμενα και ποιήματα με το θέμα «ΕΙΡΗΝΗ», με συντονιστή/σκηνοθέτη τον Βαγγέλη Λιοδάκη, τη Δευτέρα26 Μαΐου & ώρα 20.00, στο Σπίτι Πολιτισμού, με ελεύθερη είσοδο.
Η παρουσίαση εντάσσεται στο πλαίσιο των δράσεων ευαισθητοποίησης της Ευρωπαϊκής Εβδομάδας για την Ψυχική Υγεία, που συνδιοργανώνουν ο Δήμος Ρεθύμνης, το Τμήμα Ψυχολογίας του Πανεπιστημίου Κρήτης και ο Σ.Ο.Φ.Ψ.Υ Ρεθύμνου.
Οι δράσεις τελούν υπό την αιγίδα του Ιατρικού Συλλόγου Ρεθύμνου.

Έκθεση με θέμα «Πολιτική και Κοινωνία στην Κρητική Πολιτεία 1898-1913»
2025-05-27 09:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η έκθεση «Πολιτική και Κοινωνία στην Κρητική Πολιτεία 1898-1913» φιλοξενείται στο Σπίτι του Πολιτισμού, στην Παλιά πόλη του Ρεθύμνου.
Την έκθεση επιμελήθηκαν το Ίδρυμα της Βουλής των Ελλήνων για τον Κοινοβουλευτισμό και τη Δημοκρατία και το Εθνικό Ίδρυμα Ερευνών & Μελετών «Ελευθέριος Κ. Βενιζέλος» και έχει ήδη παρουσιαστεί στην Αθήνα, τα Χανιά και το Ηράκλειο.
Στο Ρέθυμνο συνδιοργανώνεται με τον Δήμο Ρεθύμνου και το Ιστορικό και Λαογραφικό Μουσείο Ρεθύμνου.
Η έκθεση παρακολουθεί, σε συνδυασμό με τα μεγάλα πολιτικά και στρατιωτικά γεγονότα, τη σταδιακή συγκρότηση της νεοσύστατης κρατικής οντότητας, μέσα από τους θεσμούς που δημιουργούνται. Παράλληλα, προβάλλει όψεις της αγροτικής και αστικής ζωή της περιόδου, τις εξελίξεις στην κοινωνία, τα επιτεύγματα στον πολιτισμό και την παιδεία. Ο επισκέπτης, μέσα από τα πρωτότυπα τεκμήρια και τις αναπαραγωγές σπάνιου φωτογραφικού υλικού, μπορεί να αποκτήσει μια ζωντανή αίσθηση του ιστορικού χρόνου και της κοινωνίας της Κρήτης, στο γύρισμα του 19ου προς τον 20ό αιώνα.
Το υλικό της έκθεσης αποτελείται από πρωτότυπα τεκμήρια και αναπαραγωγές σπάνιου φωτογραφικού υλικού. Προέρχεται από τα αρχεία του Εθνικού Ιδρύματος «Ελευθέριος Κ. Βενιζέλος», από τη Συλλογή της Ισμήνης Κριάρη, τα φωτογραφικά αρχεία του Μουσείου Μπενάκη, το Μορφωτικό Ίδρυμα Εθνικής Τραπέζης/Ελληνικό Λογοτεχνικό και Ιστορικό Αρχείο, τη Συλλογή Έργων Τέχνης της Alpha Bank, το Ιστορικό και Λαογραφικό Μουσείο Ρεθύμνου και τη Βιβλιοθήκη της Βουλής των Ελλήνων.
Σπίτι του Πολιτισμού – Δήμος Ρεθύμνου
Διάρκεια έκθεσης: 14/4/2025 – 27/05/2025
Δευτέρα – Παρασκευή: 09:00 – 14:00 & 19:00 – 21:00
Είσοδος ελεύθερη

Ομιλία - συζήτηση με θέμα: "Σεξουαλική εκπαίδευση: Ο ρόλος της οικογένειας και του σχολείου"
2025-05-28 18:30 | 16ο Δημοτικό Σχολείο Ρεθύμνου, Ιεράς Μητροπόλεως 11, Ρέθυμνο, Ρεθύμνου, 74132, Greece
Οι Σύλλογοι Γονέων και Κηδεμόνων του 16ου, 15ου και 13ου Δημοτικού Σχολείου Ρεθύμνου μαζί με την Επιτροπή Διεπιστημονικής Υποστήριξης (ΕΔΥ) των σχολείων συνδιοργανώνουν μία ομιλία – συζήτηση με θέμα: “Σεξουαλική εκπαίδευση: Ο ρόλος της οικογένειας και του σχολείου”.
Ομιλήτρια θα είναι η Δρ κα Μαργαρίτα Γερούκη, εκπαιδευτικός με την υποστήριξη της κας Ειρήνης Μανωλά, ψυχολόγου και της κας Νάντιας Μανιουδάκη, κοινωνικής λειτουργού.
Σας προσκαλούμε την Τετάρτη 28 Μαΐου 2025 και ώρα 18:30 στο Αμφιθέατρο του 16ου Δημοτικού Σχολείου (Τίμιος Σταυρός, Ιεράς Μητροπόλεως 15).

Το θέμα «Οικολογία & Περιβαλλοντικά Κινήματα» στις «Βραδιές Οικολογίας» που διοργανώνονται στο Ρέθυμνο
2025-05-28 19:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Το θέμα «Οικολογία & Περιβαλλοντικά Κινήματα» θα τεθεί στο επίκεντρο των εισηγήσεων και του διαλόγου που θα αναπτυχθεί στην επόμενη εκδήλωση του προγράμματος «Βραδιές Οικολογίας» που συνδιοργανώνουν ο Δήμος Ρεθύμνης και το Πανεπιστήμιο Κρήτης, την Τετάρτη 28 Μάϊου 2025, στις 7:30 μ.μ. στο Πολιτιστικό Κέντρο «ΞΕΝΙΑ», στο Ρέθυμνο.
Για ακόμα μια φορά διακεκριμένοι επιστήμονες θα ανοίξουν τον διάλογο με τις εισηγήσεις τους σε σειρά κρίσιμων θεμάτων που άπτονται του κρίσιμου αντικειμένου της εκδήλωσης.
Ειδικότερα, ο Διδάσκων στο Τμήμα Κοινωνιολογίας του Πανεπιστημίου Κρήτης Γιώργος Βελεγράκης θα αναπτύξει το θέμα «Το «παράδοξο» της κλιματικής αλλαγής: Τα περιβαλλοντικά κινήματα σε σύγκρουση με τις πολιτικές για το κλίμα».
Στην συνέχεια ο Επίκουρος Καθηγητής του Τμήματος Κοινωνιολογίας του Πανεπιστήμιο Κρήτης Λεωνίδας Οικονομάκης θα πραγματοποιήσει ομιλία με τίτλο: «Ενεργειακή μετάβαση, εξορυκτισμοί και αντιστάσεις. Η εικόνα από την Κεντρική και Νότιο Αμερική».
Επίσης, ο Καθηγητής του Τμήματος Κοινωνιολογίας του Πανεπιστημίου Κρήτης Νίκος Σερντεδάκις θα έχει ομιλία με θέμα: «Το περιβαλλοντικό κίνημα ανάμεσα στην θεσμοποίηση και τον ριζοσπαστισμό».
Το συντονισμό της εκδήλωσης καθώς και το σχολιασμό επί των εισηγήσεων έχει αναλάβει ο κ. Στέργιος Πυρίντσος, Καθηγητής Βιολογίας στο Πανεπιστήμιο Κρήτης.
Οι «Βραδιές Οικολογίας» πραγματοποιούνται μέσω της σύμπραξης και συνεργασίας του Βοτανικού Κήπου Π.Κ., της Κοσμητείας Σχολής Επιστημών Αγωγής, του Προγράμματος Μεταπτυχιακών Σπουδών «Πράσινη Βιολογία» του Π.Κ. και του Τμήματος Παιδείας Δήμου Ρεθύμνης, με τη συμμετοχή της εθελοντικής ομάδας «Νοιάζομαι και δρω».

Ξενάγηση στην έκθεση ΕΙΣΑΙ ΟΤΙ ΦΟΡΑΣ στο Μουσείο Σύγχρονης Τέχνης Κρήτης
2025-05-28 19:30 | Μουσείο Σύγχρονης Τέχνης Κρήτης, Μεσολογγίου 32, Ρέθυμνο, Ρεθύμνου, Ελλάδα
Σας προσκαλούμε στο στο Μουσείο Σύγχρονης Τέχνης Κρήτης την Τετάρτη, 28 Μαΐου 2025, 19:30 για μία ξενάγηση στην έκθεση: ΕΙΣΑΙ ΟΤΙ ΦΟΡΑΣ / WHAT YOU WEAR IS WHAT YOU ARE
Επιμέλεια: Μαρία Μαραγκού, Μαρία Παναγίδου, Σταύρος Καβαλλάρης
Το Μουσείο Σύγχρονης Τέχνης Κρήτης στο Ρέθυμνο, θα πραγματοποιήσει ξενάγηση για το κοινό, στην περιοδική του έκθεση που παρουσιάζει με τίτλο ΕΙΣΑΙ ΟΤΙ ΦΟΡΑΣ / WHAT YOU WEAR IS WHAT YOU ARE, με τη συμμετοχή Ελλήνων και ξένων καλλιτεχνών.
Η ξενάγηση θα πραγματοποιηθεί από την Καλλιτεχνική Διευθύντρια του Μ.Σ.Τ. Κρήτης και επιμελήτρια της έκθεσης, Μαρία Μαραγκού, την Τετάρτη 28 Μαΐου 2025, στις 19:30, στους εκθεσιακούς χώρους του Μουσείου Σύγχρονης Τέχνης Κρήτης, στην οδό Μεσολογγίου 32.
Η έκθεση διερευνά την αμφίδρομη σχέση της μόδας με τη σύγχρονη τέχνη μέσα από έργα 32 καλλιτεχνών και σχεδιαστών, Ελλήνων και ξένων, ακόμα κι’ όταν το ρούχο απουσιάζει. Είναι ένα on going project που ευελπιστεί να καταδείξει πως αυτό το ταυτοτικό στοιχείο, μετουσιώνεται σε έργο τέχνης.

Αναπόσπαστο μέρος της έκθεσης, το ειδικό αφιέρωμα στη μεγάλη Ρεθύμνια σχεδιάστρια μόδας Σοφία Κοκοσαλάκη με τη διεθνή ακτινοβολία που τίμησε την Ελλάδα απανταχού και που δυστυχώς έφυγε πολύ νωρίς.
Με την έκθεση ΕΙΣΑΙ ΟΤΙ ΦΟΡΑΣ οι επιμελητές, Μαρία Μαραγκού, Μαρία Παναγίδου και Σταύρος Καβαλλάρης, επιχειρούν να αναδείξουν την αμφίδρομη σχέση της μόδας και των προκλήσεων της εποχής μας όπως αυτές εκφράζονται, και επηρεάζονται από τη σύγχρονη τέχνη και τους προβληματισμούς που νεωτεριστικά αυτή προβάλλει.
Τα έργα της έκθεσης προέρχονται από το Εθνικό Μουσείο Σύγχρονης Τέχνης (ΕΜΣΤ), το Μουσείο Σύγχρονης Τέχνης Κρήτης (ΜΣΤΚ), τον Φορέα Σύγχρονου Πολιτισμού ATOPOS, αίθουσες τέχνης, ιδιωτικές συλλογές και τους καλλιτέχνες.
Η έκθεση πραγματοποιείται υπό την αιγίδα και τη στήριξη του Υπουργείου Τουρισμού. H έκθεση υλοποιείται με την υποστήριξη του Οργανισμού Πολιτισμού και Ανάπτυξης ΝΕΟΝ.

Περισσότερες πληροφορίες για την έκθεση στο www.cca.gr.
Η είσοδος για την ξενάγηση θα είναι ελεύθερη.
(Photo captions: Bill Georgoussis, Sophia Kokosalaki)
ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΚΡΗΤΗΣ
Δήμος Ρεθύμνης – Διεύθυνση Πολιτισμού – Τμήμα Μουσείων
Μεσολογγίου 32, 74 100 Ρέθυμνο
Τ: +30 28310 52530 – E-mail: info@cca.gr

«Ρεθυμνιακά»: Παρουσίαση του νέου βιβλίου του Γιάννη Παπιομύτογλου
2025-05-28 20:00 | Ιστορικό και Λαογραφικό Μουσείο Ρεθύμνου, Historical and Folklore Museum of Rethymno, Rethymno, Ρεθύμνου, 74131, Greece
Στο πλαίσιο του φεστιβάλ «Ημέρες Ρεθύμνου 2025», οι εκδόσεις Γραφοτεχνική παρουσιάζουν το βιβλίο του Γιάννη Ζ. Παπιομύτογλου, «Ρεθυμνιακά. Μικρά κείμενα για το Ρέθυμνο και τους ανθρώπους του».
Η εκδήλωση θα πραγματοποιηθεί την Τετάρτη 28 Μαΐου 2025, ώρα 20:00 στον κήπο του Ιστορικού και Λαογραφικού Μουσείου, Ρεθύμνου, στην παλιά πόλη.
Για το βιβλίο και τον συγγραφέα του μιλούν η ιστορικός Ασπασία Παπαδάκη και ο ερευνητής – συγγραφέας Χάρης Στρατιδάκης.
Ο Γιάννης Ζ. Παπιομύτογλου γεννήθηκε το 1945 στο Ρέθυμνο, όπου και ολοκλήρωσε τις εγκύκλιες σπουδές του. Σπούδασε πολιτικές επιστήμες στην Πάντειο, εργαζόμενος παράλληλα.
Διορίστηκε το 1976 στη Δημόσια Βιβλιοθήκη Ρεθύμνης, στην οποία υπηρέτησε ως διευθυντής μέχρι το 2010, όποτε και συνταξιοδοτήθηκε. Επί των ημερών του, η βιβλιοθήκη γνώρισε μεγάλη ανάπτυξη, με αποτέλεσμα σήμερα να συγκαταλέγεται στις μεγαλύτερες και καλύτερα οργανωμένες επαρχιακές βιβλιοθήκες της χώρας.
Παράλληλα διατέλεσε επί πολλά χρόνια μέλος του Δ.Σ και αντιπρόεδρος της ιστορικής και λαογραφικής εταιρείας Ρεθύμνης και συμμετείχε ενεργά στην έκδοση και κυκλοφορία του περιοδικού της, Κρητολογικά Γράμματα. Είναι συντάκτης του 20ού τόμου του περιοδικού αυτού, ο οποίος περιέχει το ευρετήριο των προηγούμενων 19 τόμων.
Έχει εκδώσει δύο σημαντικές για την νεότερη ιστορία του Ρεθύμνου συλλογές εγγράφων: «Έγγραφα Ιεροδικείου Ρεθύμνης» (Δημόσια κεντρική Βιβλιοθήκη Ρεθύμνου, 1995) και «Ημερήσιες Διατάξεις της Ρώσικης Διοίκησης στο Ρέθυμνο» (Δημόσια κεντρική Βιβλιοθήκη Ρεθύμνου, 2007).
Έχει λάβει μέρος σε πολλά συνέδρια και ημερίδες και έχει δημοσιεύσει κείμενα και άρθρα που αφορούν κυρίως το Ρέθυμνο και τους ανθρώπους του.

3ο Φεστιβάλ Παιδικού Βιβλίου στο Ρέθυμνο
2025-05-30 09:00 | Γωνιά, Γωνιά, Γωνιά Ρεθύμνου, Ρεθύμνου, 74100, Ελλάδα
Με μεγάλο ενθουσιασμό, οι Εκδόσεις Βιβλιοσκόπιο, τα ιδιωτικά σχολεία «Παραμυθένιος Κόσμος» & «Παραμυθένιο Νηπιαγωγείο» και ο Δήμος Ρεθύμνου διοργανώνουν το 3ο Φεστιβάλ Παιδικού Βιβλίου στις 30, 31 Μαΐου & 1 Ιουνίου 2025.
Το φεστιβάλ απευθύνεται σε παιδιά προσχολικής ηλικίας και Δημοτικού, γονείς και εκπαιδευτικούς, αλλά και σε όλους όσοι πιστεύουν στη μαγεία των παραμυθιών!
Δείτε το αναλυτικό πρόγραμμα των εκδηλώσεων που θα γεμίσουν το Ρέθυμνο με λέξεις, χρώματα, φαντασία και παιδικά χαμόγελα!
Λόγω καιρού, η έναρξη του 3ου Φεστιβάλ Παιδικού Βιβλίου μεταφέρεται από την αυλή του Νηπιαγωγείου Γωνιάς στην αίθουσα εκδηλώσεων του Δημοτικού Σχολείου Γωνιάς!
Σας υπενθυμίζουμε να προσέχετε τις ενδείξεις στο πρόγραμμα σχετικά με τους χώρους διεξαγωγής κάθε δράσης, ώστε να ξέρετε πού βρίσκεται το κάθε τι.

Αρχαιολογικοί Διάλογοι 2025: Ξενάγηση στην παλιά πόλη του Ρεθύμνου
2025-05-30 17:00 - 18:00 | Παλιά πόλη Ρέθυμνο, Παλιά πόλη Ρέθυμνο, Ρέθυμνο, Ρεθύμνου, 74100, Ελλάδα
Ξενάγηση στην παλιά πόλη του Ρεθύμνου, από τον αρχαιολόγο Κώστα Γιαπιτσόγλου.
Ημερομηνία: Παρασκευή 30 Μαΐου
Ώρα: 17:00-18:00
Σημείο συνάντησης: Πλατεία Τεσσάρων Μαρτύρων, μπροστά από τη Μεγάλη Πόρτα

Αρχαιολογικοί Διάλογοι 2025: Βιωματική δράση «Τα Μνημεία Αφηγούνται την Ιστορία της Πόλης τους»
2025-05-31 10:00 - 12:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Βιωματική δράση: «Τα Μνημεία Αφηγούνται την Ιστορία της Πόλης τους»
Η εκπαιδευτική βιωματική δράση «Τα Μνημεία Αφηγούνται την Ιστορία της Πόλης τους» θα πραγματοποιηθεί ως μέρος των παράλληλων εκδηλώσεων των Αρχαιολογικών Διαλόγων 2025. Η δράση απευθύνεται σε όσους έχουν την επιθυμία να αλληλεπιδράσουν με την πόλη του Ρεθύμνου και την αρχιτεκτονική/πολιτιστική της κληρονομιά, μέσα από ένα διαδραστικό παιχνίδι επιτόπιας έρευνας στα γνωστότερα μνημεία της Παλιάς Πόλης και τις αφηγήσεις που φέρουν.
ΣΗΜ. Προτείνεται στους συμμετέχοντες να φορούν καπέλο, άνετα ρούχα και να έχουν μαζί τους νερό. Θα τηρηθεί σειρά προτεραιότητας, με μέγιστο αριθμό συμμετεχόντων τα 20 άτομα.
Για περισσότερες πληροφορίες και κράτηση θέσης: 6980743260, Κωνσταντίνα Μαρκόγλου, Αρχαιολόγος, απόφοιτη του ΔΠΜΣ Διαχείριση Μνημείων & δημιουργός της σελίδας HERITAGEnt
Ημερομηνία: Σάββατο 31 Μαΐου 2025
Ώρα: 10:00-12:00 (διάρκεια: περίπου 2 ωρών)
Σημείο Εκκίνησης & Λήξης: Πλατεία Μικρασιατών

Ημερίδα με θέμα «Η προβληματική της βίας και του εκφοβισμού: Νεανική παραβατικότητα και σύγχρονο σχολείο»
2025-05-31 10:00 - 13:30 | Παναγιά Χαρακιανή, Ευρωπαϊκός ΟΔ, Ρεθύμνης, 740 52, Greece
Ημερίδα διοργανώνει ο Παγκρήτιος Σύνδεσμος Θεολόγων σε συνδιοργάνωση με τη Σχολή Γονέων της Ιεράς Μητροπόλεως Ρεθύμνης και Αυλοποτάμου με θέμα «Η προβληματική της βίας και του εκφοβισμού: Νεανική παραβατικότητα και σύγχρονο σχολείο».
Η ημερίδα θα πραγματοποιηθεί το Σάββατο, 31 Μαΐου, 10:00 – 13:30, στην Αίθουσα Εκδηλώσεων του Ιερού Προσκυνήματος Παναγίας Χαρακιανής, της Ιεράς Μονής Ατάλης – Μπαλή (επί της Εθνικής Οδού).

3ο Φεστιβάλ Παιδικού Βιβλίου στο Ρέθυμνο
2025-05-31 10:00 - 21:30 | 2ο Δημοτικό Σχολείο Ρεθύμνου, Δημοκρατίας 1, Ρέθυμνο, Ρεθύμνου, 74100, Ελλάδα
Με μεγάλο ενθουσιασμό, οι Εκδόσεις Βιβλιοσκόπιο, τα ιδιωτικά σχολεία «Παραμυθένιος Κόσμος» & «Παραμυθένιο Νηπιαγωγείο» και ο Δήμος Ρεθύμνου διοργανώνουν το 3ο Φεστιβάλ Παιδικού Βιβλίου στις 30, 31 Μαΐου & 1 Ιουνίου 2025.
Το φεστιβάλ απευθύνεται σε παιδιά προσχολικής ηλικίας και Δημοτικού, γονείς και εκπαιδευτικούς, αλλά και σε όλους όσοι πιστεύουν στη μαγεία των παραμυθιών!
Δείτε το αναλυτικό πρόγραμμα των εκδηλώσεων που θα γεμίσουν το Ρέθυμνο με λέξεις, χρώματα, φαντασία και παιδικά χαμόγελα!
Σας υπενθυμίζουμε να προσέχετε τις ενδείξεις στο πρόγραμμα σχετικά με τους χώρους διεξαγωγής κάθε δράσης, ώστε να ξέρετε πού βρίσκεται το κάθε τι.

Αρχαιολογικοί Διάλογοι 2025: Oμαδική εικαστική έκθεση «Θραύσματα»
2025-05-31 16:00 - 21:00 | Καλλιτεχνικός Σταθμός Ρεθύμνου ΑΣΚΤ, Rethimno, Ρεθύμνου, 741 32, Greece
Αρχαιολογικοί Διάλογοι 2025: «Θραύσματα», ομαδική εικαστική έκθεση
Στην ομαδική καλλιτεχνική έκθεση με τίτλο «Θραύσματα» (“Fragments”) παρουσιάζονται τα εικαστικά αποτελέσματα ενός εργαστηρίου, υπό την καθοδήγηση και την επίβλεψη του Αναπληρωτή Καθηγητή της Ανώτατης Σχολής Καλών Τεχνών Κώστα Χριστόπουλου. Το εργαστήριο διεξήχθη καθ’ όλη τη διάρκεια του εαρινού εξαμήνου του ακαδ. έτους 2024-2025 και ολοκληρώνεται στον Καλλιτεχνικό Σταθμό της ΑΣΚΤ στο Ρέθυμνο, με τη συμμετοχή αποφοίτων και φοιτητριών/ητών του Η’ Εργαστηρίου Ζωγραφικής.
Κατά τη διάρκεια του εργαστηρίου (workshop), η ιδέα του αρχαιολογικού θραύσματος και οι εκάστοτε ιδεολογικές χρήσεις της, βρήκε εφαρμογές σε θέματα που σχετίζονται, ανάμεσα σε άλλα, πέρα και έξω από τις προφανείς της προεκτάσεις, με τις θετικές επιστήμες, το θέατρο, τη λογοτεχνία και τη φιλοσοφία.

Συμμετέχουν: Όλγα Βλάσση, Τάσος Δαρειώτης, Στέλλα Θεοδοσιάδου, Όλια Κοντογιάννη, Λευτέρης Κοντοπόδης, Φώτης Κοροσιάδης, Ορέστης Λαδένης, Στέφανος Λεβίδης & Μαρία Παπανικολάου, Έλλη Μέμμου, Βενετία Μολίν και Αντιγόνη Ξηρογιάννη.
Συνεπίβλεψη και συνδιοργάνωση: Στέφανος Λεβίδης & Μαρία Παπανικολάου
Διάρκεια: Παρασκευή 30 Μαΐου, Σάββατο 31 Μαΐου και Κυριακή 1 Ιουνίου 2025, 16.00-21.00 (και κατόπιν συνεννόησης).
Τόπος: Καλλιτεχνικός Σταθμός Ανώτατης Σχολής Καλών Τεχνών, Λόφος Εβλιγιά, Ρέθυμνο

Αρχαιολογικοί Διάλογοι 2025: Υπαίθρια περιήγηση στο campus του Γάλλου
2025-06-01 09:00 - 10:30 | Παλιά πόλη Ρέθυμνο, Παλιά πόλη Ρέθυμνο, Ρέθυμνο, Ρεθύμνου, 74100, Ελλάδα
Μια περιήγηση στα ερείπια του μέλλοντος. Φωτοβολταϊκά, αμφιθέατρα και τα μετέωρα τοπία της Μεσογείου (υπαίθρια περιήγηση στο campus του Γάλλου)
Μην αμελήσετε, Πάρτε μαζί σας νερό, Το μέλλον μας έχει πολλή ξηρασία έγραφε ο ποιητής Μιχάλης Κατσαρός.
Στην περιήγηση, που θα αρχίσει από την είσοδο της πανεπιστημιούπολης του Γάλλου, θα περιπλανηθούμε στο campus με μια κριτική και αναστοχαστική ματιά. Περνώντας από διάφορα σημεία ενδιαφέροντος, θα εξερευνήσουμε τις δυνατότητες ενός μεσογειακού τοπίου στον απόηχο της μακράς διάρκειας να λειτουργήσει ως ανοικτό εργαστήρι αρχαιολογίας του τοπίου, ως μονάδα παραγωγής ΑΠΕ μέσω φωτοβολταϊκών και ως εργοτάξιο κατασκευής νέων αμφιθεάτρων και φοιτητικών κατοικιών για την πανεπιστημιακή κοινότητα. Η ιδιότυπη αυτή περιήγηση θα περιλαμβάνει σημεία ξενάγησης, σημεία συζήτησης και σημεία προσωπικής εξερεύνησης του τοπίου.
ΣΗΜ.: Για την περιήγηση, μην αμελήσετε να πάρετε μαζί σας νερό, να φοράτε άνετα, κλειστά, παπούτσια και καπέλο. Διάρκεια περ. 1ω 30λ.
Διοργάνωση: Φαίδων Μουδόπουλος-Αθανασίου
Ημερομηνία: Κυριακή 1 Ιουνίου
Ώρα: 9:00-10:30
Σημείο εκκίνησης: είσοδος Πανεπιστημιούπολης
